**Ministru kabineta noteikumu projekta**

**„Grozījumi 2012.gada 18.decembra noteikumos Nr.913 "Noteikumi par garantēto minimālo ienākumu līmeni "”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2012.gada 18.decembra noteikumos Nr.913 “Noteikumi par garantēto minimālo ienākumu līmeni”” (turpmāk – MK noteikumu projekts) izstrādāts, pamatojoties uz Sociālo pakalpojumu un sociālās palīdzības likuma (turpmāk – likums) 36.panta pirmajā daļā Ministru kabinetam (turpmāk – MK) doto uzdevumu (Nr.2009-UZD-6125): garantēto minimālo ienākumu (turpmāk – GMI) līmeni *nosaka un katru gadu* saistībā ar gadskārtējā valsts budžeta likuma projektu *pārskata* MK. Savukārt saskaņā ar likuma „Par pašvaldībām” 86.pantu, likuma „Par pašvaldību budžetiem” 13.pantu un MK 2004.gada 6.jūlija noteikumiem Nr.585 „Kārtība, kādā Ministru kabinets saskaņo ar pašvaldībām jautājumus, kas skar pašvaldību intereses” MK katru gadu pārskata GMI līmeni atbilstoši panāktajai vienošanās ar Latvijas Pašvaldību savienību (turpmāk – LPS). 2017.gada 23.septembra Labklājības ministrijas un Latvijas Pašvaldību savienības vienošanās, kuras mērķis ir nodrošināt GMI pabalsta apmēra pieaugumu, saskaņojot to ar pašvaldību finanšu iespējām.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd GMI līmeni nosaka 2012.gada 18.decembra Ministru kabineta noteikumi Nr.913 „Noteikumi par garantēto minimālo ienākumu līmeni” (turpmāk - MK noteikumi). MK noteikumos noteiktais GMI līmenis no 2013.gada 1.janvāra ir 49,80 *euro*personai mēnesī. Turklāt atbilstoši MK noteikumu 3.punktā noteiktajam *pašvaldības dome ir tiesīga* noteikt citu GMI līmeni dažādām iedzīvotāju grupām robežās no 49,80 līdz 128,06 *eiro* personai mēnesī. Šo iespēju 2016. gadā bija izmantojušas piecas republikas pilsētas, nosakot paaugstinātu GMI līmeni personām ar invaliditāti un pensijas vecuma personām no 57 *euro* līdz 128 *euro,* un 18 novadu pašvaldības, nosakot GMI līmeni šīm personu grupām no 50 *euro* līdz 128 *euro*. GMI pabalsta apmēru aprēķina kā *starpību* starp MK vai pašvaldības domes noteikto GMI līmeni katram ģimenes loceklim un trūcīgas ģimenes (personas) kopējiem ienākumiem. Vidējais GMI pabalsta apmērs ir pieaudzis no 30,6 *euro* personai mēnesī 2013.gadā līdz 37,7 euro personai mēnesī 2016.gadā. Taču vienlaikus šajā periodā 2,3 reizes samazinājies GMI pabalsta saņēmēju skaits, tātad samazinājies GMI pabalsta saņēmēju pārklājums (skatīt 1.tabulu II .sadaļā). 2017.gada 21.jūnijā Labklājības ministrijas (turpmāk – ministrija) un LPS ikgadējās sarunās vienojās diskusijas par GMI līmeni turpināt pēc lēmuma pieņemšanas par nodokļu politikas izmaiņām MK un LPS sarunu ietvaros. 2017.gada 30.augustā LPS un Finanšu ministrijas sarunās ministrija atkārtoti piedāvāja priekšlikumus GMI līmeņa pārskatīšanai. Lēmums par GMI līmeni 2018.gadā netika pieņemts, jo puses vienojās ministrijas piedāvātos priekšlikums izskatīt LPS Valdes sēdē septembra sākumā. 2017.gada 13.septembrī Labklājības ministrija saņēma informāciju, ka LPS Valdes viedoklis par ministrijas ierosinājumu 2018.gadā palielināt GMI līmeni ir šāds:„Atbalstīt Ministru kabineta noteiktā garantētā minimālā ienākumu (GMI) līmeņa palielināšanu 2018.gadā līdz 53 *euro* *pie šādiem nosacījumiem*: 1) pašvaldību sociālajiem dienestiem tiek nodrošināta pieeja Kontu reģistra informācijai, kas ļaus precīzāk novērtēt pabalsta pieprasītāju patiesos ienākumus un materiālo stāvokli, kas savukārt palīdzēs novērst pabalsta izmaksu no pašvaldību budžeta līdzekļiem ģimenēm (personām), kuras nav tiesīgas to saņemt; 2) pašvaldībām tiek dotas tiesības pabalsta saņēmējus iesaistīt līdzdarbības pienākumu veikšanā no pirmā mēneša (vai ja saņem palīdzību trīs mēnešus pēdējo 12 mēnešu periodā) un līdz 24 stundām nedēļā.” 2017.gada 23.oktobrī notika LM un LPS sarunas, kurās puses panāca vienošanos no 2018.gada 1. janvāra noteikt GMI līmeni 53 *euro* personai mēnesī, kā arī virzīt priekšlikumus grozījumiem likumā, palielinot darbspējīgo klientu, kuri saņem sociālo palīdzību vismaz trīs mēnešus pēdējo divpadsmit mēnešu periodā, iesaisti darba un sociālo prasmju saglabāšanas, atjaunošanas un apgūšanas pasākumos no divpadsmit stundām nedēļā līdz piecpadsmit stundām nedēļā. Ņemot vērā, ka GMI pabalsta mērķis galvenokārt ir nodrošināt vajadzību pēc pārtikas, tad tika ņemts vērā inflācijas pieaugums pārtikai un bezalkoholiskajiem dzērieniem laika periodā no 2012.gada decembra līdz 2017.gada jūlijam. GMI līmenis tiek izmantots GMI pabalsta apmēra aprēķināšanai katrai ģimenei (personai) atbilstoši Ministru kabineta 2009.gada 17.jūnija noteikumos Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” (turpmāk – MK noteikumi Nr.550) noteiktajam. Savukārt MK noteikumos Nr.550 noteikts, ka GMI pabalstu piešķir par laikaposmu, kurā ģimenei (personai) noteikts trūcīgas ģimenes (personas) statuss. Lai noteiktu atbilstību trūcīgas, maznodrošinātas ģimenes (personas) statusam, pašvaldības sociālais dienests izvērtē klienta *materiālos resursus — ienākumus un īpašumus* atbilstoši likuma 5.panta pirmajā daļā un Ministru kabineta 2010.gada 30.marta noteikumos Nr.299 „Noteikumi par ģimenes vai atsevišķi dzīvojošas personas atzīšanu par trūcīgu” noteiktajam (turpmāk – MK Nr.299). 2018.gada 1.janvārī stāsies spēkā grozījumi *(MK*[*20.06.2017.*](https://likumi.lv/ta/id/291869-grozijumi-ministru-kabineta-2010-gada-30-marta-noteikumos-nr-299-noteikumi-par-gimenes-vai-atseviski-dzivojosas-personas-atzisa...)*noteikumu Nr. 356 redakcijā)*, kuros noteikts (13.3 punkts), ka iesniedzējs deklarācijai pievieno izrakstu no katra atvērtā kredītiestādes maksājuma vai pasta norēķinu sistēmas konta par pēdējo pilno triju kalendāra mēnešu ienākumiem un saņemtajiem maksājumiem pirms [..] iesnieguma iesniegšanas. Šī informācija pašvaldības sociālajam dienestam nepieciešama, lai novērstu publiskas personas finanšu līdzekļu izšķērdēšanu, kā arī krāpnieciskus darījumus, kas ir krimināli sodāmi. Trūcīgā un maznodrošinātā statuss dod tiesības uz virkni valsts un pašvaldības atvieglojumiem (<http://www.lm.gov.lv/text/2988>; 3.bulets), t.sk. sociālās palīdzības pabalstiem un nekustamā īpašuma nodokļa atvieglojumiem atbilstoši likuma "Par nekustamā īpašuma nodokli" 5.panta (11) daļā noteiktajam.Ja klientam nav i-banka, tad tas prasa papildu administratīvos izdevumus komercizstādes darbiniekiem un papildu izdevumus klientiem (konta pārskats, piemēram, SEB bankā par vienu mēnesi maksā 2,85 euro; Swedbank par gadu – 4,27 euro; AS DNB līdz 3 mēnešiem – 5 euro; Citadele 2 mēneši bez maksas, par 3.mēnesi – 6 euro). Šobrīd nav uzkrāti statistikas dati par to, kāds īpatsvars pašvaldību sociālo dienestu klienti neizmanto i-bankas pakalpojumus. Turklāt nav iespējams klientam pieprasīt iesniegt izrakstus no vairāk kā divdesmit kredītiestādām, bet nav arī cita informācijas avota par peronu uzkrājumiem un naudas līdzekļu kustību, kas sniedz patiesu informāciju par personas materiālo situāciju. Tāpēc pašvaldības sociālajam dienestam ir svarīga piekļuve informācijai par *kontu skaita esamību* personai, kura pieprasījusi izvērtēt materiālo situāciju atbilstoši normatīvajiem aktiem par ģimenes vai atsevišķi dzīvojošas personas atzīšanu par trūcīgu. Noteikumu projekts nodrošinās GMI pabalsta apmēra pieaugumu atbilstoši vidējām pašvaldību finanšu iespējām. Ņemot vērā to, ka no 2017.gada 9.februāra, novērtējot ģimenes atbilstību trūcīgā statusam un aprēķinot GMI pabalsta apmēru, ienākumos netiek ņemts vērā ģimenes valsts pabalsts, lielākam skaitam ģimenēm ar bērniem būs iespēja saņemt GMI pabalstu un nedaudz uzlabot dzīves kvalitāti. |
| 3. | Projekta izstrādē iesaistītās institūcijas | Latvijas Pašvaldību savienība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Statistikas dati liecina, ka laika periodā no 2013.gada līdz 2016.gadam GMI pabalsta saņēmēju skaits samazinājās 2,3 reizes: no 64 408 personām 2013.gadā līdz 27 769 personām 2016.gadā (skatīt 1.tabulu). 1.tabula.

|  |  |  |  |  |
| --- | --- | --- | --- | --- |
| **GMI pabalsta saņēmēji** | **2013** | **2014** | **2015** | **2016** |
| GMI pabalstu saņēmušo personu skaits | 64 408 | 46 026 | 34 218 | 27 769 |
| t.sk. bērni | 21 537 | 14 079 | 8 994 | 6 120 |
| no tiem bērni ar invaliditāti | 971 | 705 | 508 | 360 |
| strādājošas personas | 7 593 | 4 927 | 3 292 | 2 430 |
| nestrādājošas personas | 23 753 | 17 692 | 14 083 | 11 779 |
| personas bērna kopšanas atvaļinājumā | 2 779 | 1 524 | 922 | 648 |
| pilngadīgas personas ar invaliditāti | 5 124 | 4 501 | 4 050 | 3 743 |
| pensijas vecuma personas | 3 622 | 3 303 | 2 877 | 3 049 |
| *GMI pabalstu saņēmušo personu īpatsvars no trūcīgo personu kopskaita, %* | *47.9* | *44.0* | *41.5* | *40.4* |
| *GMI pabalstu saņēmušo personu pirmās kvintiļu grupas pārklājums (privātajās mājsaimniecībās), %* | *16.1* | *11.6* | *8.7* | *7.1* |
| *GMI pabalstu saņēmušo personu īpatsvars no privātajās mājsaimniecībās dzīvojošo personu skaita, %* | *3.2* | *2.3* | *1.7* | *1.4* |

Tiek prognozēts, ka GMI pabalsta saņēmēju skaits 2018.gadā pieaugs līdz 29 553 personām.Ņemot vērā, ka GMI līmeņa pieaugums ir tikai 3,2 *euro*, pašvaldību sociālā dienesta sociālā darba speciālistiem daba apjomu tas praktiski neietekmēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikuma projektam nebūs ietekme uz tautsaimniecību, kā arī uz administratīvo slogu.  |
| 3. | Administratīvo izmaksu monetārs novērtējums | Fiziskām personām, kuras pretendē uz GMI pabalstu, un pašvaldību sociālā dienesta sociālā darba speciālistiem, kuri aprēķinās GMI pabalsta apmēru, nebūs papildu administratīvās izmaksas.Savukārt pašvaldību domēm vai to sociālajiem dienestiem to administratīvās izmaksas SOPA programmas izmaiņām nepārsniegs 2000 *euro*. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads\*** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  | 892 550 | 892 500 | 892 500 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets\* |  |  | 892 550 | 892 500 | 892 500 |
| 3. Finansiālā ietekme: |  |  | -892 550 | -892 500 | -892 500 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets\* |  |  | -892 550 | -892 500 | -892 500 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  | -892 550 | -892 500 | -892 500 |
| 5.1. valsts pamatbudžets |  |  |  |   |
| 5.2. speciālais budžets |  |  |  |   |
| 5.3. pašvaldību budžets\* |  | -892 550 | -892 500 | -892 500 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *\*Nepieciešamais finansējuma pieaugums 2018.gadā un turpmākajos gados 892 550 euro apmērā aprēķināts pret 2016.gada izpildi (6 728 936 euro).*Statistikas dati liecina, ka laika periodā no 2013.gada līdz 2016.gadam izdevumi GMI pabalstam samazinājās divas reizes: no 12,87 milj. euro 2013.gadā līdz 6,73 euro 2016.gadā (skatīt 2.tabulu). 2.tabula

|  |  |  |  |  |
| --- | --- | --- | --- | --- |
|   | **2013** | **2014** | **2015** | **2016** |
| GMI pabalstam izlietotie līdzekļi, *euro* | 12 873 936 | 9 854 067 | 7 849 905 | 6 728 936 |
| *t.sk. valsts līdzfinansējums, euro* | 512 541 |   |   |   |

Nepieciešamais finansējuma pieaugums aprēķināts šādi:1. Vidējais GMI pabalsta apmērs 2016.gadā bija 75,68 % no GMI līmeņa; attiecīgi 2018.gadā vidējais GMI pabalsta apmērs aprēķināts ar tādu pašu īpatsvaru no GMI līmeņa - 40,11 *euro* personai mēnesī;
2. GMI pabalstu 2016.gadā saņēma 27 769 personas; ņemot vēra GMI līmeņa pieaugumu par 106,4 %, aprēķināts, ka GMI pabalstu 2018.gadā un turpmākajos gados saņems 29 553 personas;
3. GMI pabalstam 2016.gadā izlietoti 6 728 936 *euro*; attiecīgi 2018.gadā nepieciešamais finansējums aprēķināts: 29 553 personas \* 40,11 *euro* vidēji personai mēnesī \* 6,429622 mēneši vidējais GMI pabalsta saņemšanas ilgums gadā = 7 621 484 *euro*.
4. Nepieciešamais finanšu pieaugums 2018.gadā un turpmākajos gados salīdzinājumā ar 2016.gadu 892 550 *euro*.

3.tabula

|  |  |  |
| --- | --- | --- |
|   | **2016** | **2018** |
| GMI līmenis, *euro* | 49.8 | 53 |
| GMI līmeņa pieaugums 2018./ 2016., % |   | 106.4 |
| Vidējais GMI pabalsta apmērs personai mēnesī, *euro* | 37.69 | 40.11 |
| GMI pabalsta saņēmēju skaits/prognoze, personas kopā | 27769 | 29553 |
| GMI pabalstam izlietotie līdzekli/prognoze, euro | 6728936 | 7621484 |
| Finanšu pieaugums salīdzinājumā ar 2016.gadu |   | 892 550 |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pašvaldību saistošie noteikumi, ja tajos norādīts Ministru kabineta noteiktais GMI līmenis. Ņemot vērā LPS Valdes 2017.gada 13.septembra nosacījumus GMI līmeņa celšanai līdz 53 *euro* personai mēnesī un 2017.gada 23.oktobra LM un LPS sarunu rezultātus, nepieciešams sagatavot priekšlikumus grozījumiem Sociālo pakalpojumu un sociālās palīdzības likuma 12.panta ceturtajā daļā, nosakot, ka darbspējīgos klientus, kuri saņem sociālo palīdzību vismaz trīs mēnešus pēdējo divpadsmit mēnešu periodā, tiek iesaistīti darba un sociālo prasmju saglabāšanas, atjaunošanas un apgūšanas pasākumos (līdz piecpadsmit stundām nedēļā, sadalot tās pa vairākām nedēļas dienām), [..].  |
| 2. | Atbildīgā institūcija | Pašvaldību domes. Labklājības ministrija. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka GMI līmeņa palielināšana ietekmē pašvaldību budžetu izdevumus, sabiedrības līdzdalība noteikumu projekta izstrādē nav lietderīga.  |
| 2. | Sabiedrības līdzdalība projekta izstrādē | Labklājības ministrija 2017.gada 20.septembrī (vēstule Nr.41-1-02/1519) lūdza Tiesībsargam sniegt viedokli par LPS Valdes 2017.gada 13.septembrī sniegto viedokli par GMI līmeņa pārskatīšanu un izvirzītajiem nosacījumiem. |
| 3. | Sabiedrības līdzdalības rezultāti | Tiesībsarga ieskatā LPS piedāvātais GMI palielinājums par 3,20 *euro* ir nepietiekams un neatbilstošs pašreizējai sociāli ekonomiskajai situācijai, kā arī starptautiskajam cilvēktiesību standartam. Šāds GMI līmenis nenodrošina cilvēka cienīgus dzīves apstākļus un nav uzskatāms par pietiekamu, lai apmierinātu pat personas pamatvajadzības (Tiesībsarga 2017.gada 13.oktobra atbildes vēstule Nr.1-5/132). |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldību domes un sociālie dienesti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks veikta esošo funkciju un uzdevumu ietvaros. Jaunu institūciju izveide nav nepieciešama. |
| 3. | Cita informācija | Nav |

Anotācijas V sadaļa – projekts šīs jomas neskar.

Labklājības ministrs J.Reirs

Pavasare 67012661

maruta.pavasare@mk.gov.lv